CELEX: C2006/010/43
Language: et
Date: 2006-01-14 00:00:00
Title: Kohtuasi T-374/05:  6. oktoobril 2005  esitatud hagi — Schierhorst  versus  komisjon

14.1.2006   
            
            
               ET
            
            
               Euroopa Liidu Teataja
            
            
               C 10/21
            
         6. oktoobril 2005 esitatud hagi — Schierhorst versus komisjon
   (Kohtuasi T-374/05)
   (2006/C 10/43)
   Kohtumenetluse keel: prantsuse
   Pooled
   
      Hageja: Rainer Johannes Schierhorst (Georgetown, Gujaana) (esindajad: advokaadid S. Rodrigues ja A. Jaume)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada ametisse nimetava asutuse otsus, millega jäeti rahuldamata hageja kaebus ja mis on vastu võetud koos ametisse nimetava asutuse 5. jaanuari 2005. aasta ametisse nimetamise otsusega, selles osas, milles tema palgaaste määrati personalieeskirjade XIII lisa artikli 12 lõike 3 alusel ja palgajärk personalieeskirjade kehtiva artikli 32 alusel;
            
         
               —
            
            
               selgitada ametisse nimetavale asutusele vaidlustatud otsuste tühistamise tagajärgi, eelkõige hageja määramist uuele palgaastmele A*10, järk 4, tagasiulatuvalt alates 1. veebruarist 2005, s.o 11. oktoobri 2004. aasta ametisse nimetamise otsuse jõustumise kuupäevast;
            
         
               —
            
            
               teise võimalusena mõista komisjonilt välja hagejale tekitatud kahju seoses tema mittemääramisega palgaastmele A*10, järk 4, alates 1. veebruarist 2005, s.o 5. jaanuari 2005. aasta ametisse nimetamise otsuse jõustumise kuupäevast;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Pärast palgaastme A7/A6 põllumajanduse valdkonna administraatorite avaliku konkursi KOM/A/1/02 edukat läbimist nimetati hageja 5. jaanuari 2005. aasta vaidlustatud otsusega ametnikuks. Ta määrati personalieeskirjade XIII lisa artikli 12 alusel uuele palgaastmele A*6, mis on madalam varasematest palgaastmetest A7/A6, mis vastavad uue korra kohaselt palgaastmetele A*8/A*10.
   Oma nõuete toetuseks esitab hageja samad väited, mis on esitatud kohtuasjas T-207/05 (1).
   
      (1)  ELT C 193, 6.8.2005, lk 36.